กรณีมากับเพื่อนๆ แวะเข้ามาให้ K Village แล้วถ้าจะเลือกร้านแนวปิ้งย่าง ร้านนี้ก็เป็นอีกหนึ่งร้านที่ถือว่าโอเคเลยทีเดียว ด้วยบรรยากาศสไตล์ของร้านดูหรูหรามาก แต่ราคาต่างกันสิ้นเชิง เพราะบุฟเฟ่ต์หมู ราคาเริ่มต้นแค่ 299+ เท่านั้นเอง
ต้องบอกก่อนเลยว่า ครั้งแรกที่มาร้านนี้หลายปีมากๆ ครั้งนี้มาก็มากับแก๊งค์เดิม พนักงานที่เป็นผู้หญิงมีอายุหน่อย เฮฮามากครับ บริการดี มีอัทธยาศัยเหมือนคุณป้ากำลังคุณกับคนสนิท ซึ่งผมให้คะแนนบริกรหญิงท่านนี้ 5/5 ไปเลยครับ
เรื่องอาหาร เมนูหมู ก็มีค่อนข้างหลากหลาย (ขอบอกก่อนว่า ผมและเพื่อนๆเลือกราคาบุฟเฟ่ต์หมูนะครับ ซึ่งเป็นบุฟเฟ่ต์ราคาถูกสุด เพราะพวกเรากะไปนั่งชิวๆกันเท่านั้นเอง) อาหารรสชาติดี ปิ้งเร็วๆเพราะไหม้ไวครับ
เมนูที่ไม่น่าเชื่อว่าจะอร่อย คือ น้ำซุปใสครับ น่าตาแบบ น้ำใสๆ ดูไม่น่าจะมีรสชาติ แต่พอตักชิมแล้ว ถึงกับสั่งเพิ่มเลย